**MINISTERUL TRANSPORTURILOR ȘI INFRASTRUCTURII**

ORDINUL

**Nr.\_\_\_\_\_din\_\_\_\_\_\_\_\_\_\_\_\_\_\_2024**

**pentru modificarea literei A din Capitolul 8 al anexei la Ordinul ministrului transporturilor
și infrastructurii nr. 1305/2012 privind aprobarea tarifelor percepute de „Autoritatea Aeronautică Civilă Română” pentru efectuarea activităţilor prevăzute
la art. 6 alin. (2) lit. a) din Hotărârea Guvernului nr. 405/1993
privind înființarea Autorității Aeronautice Civile Române**

În temeiul prevederilor art. 6 alin. (5) din Legea nr. 21/2020 privind Codul aerian, cu modificările și completările ulterioare, ale art. 7 alin. (1) din Hotărârea Guvernului nr. 405/1993 privind înființarea Autorității Aeronautice Civile Române, cu modificările şi completările ulterioare, precum şi ale art. 9 alin. (4) din Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii, cu modificările și completările ulterioare,

ministrul transporturilor și infrastructurii emite următorul

**O R D I N:**

1. – Litera A din Capitolul 8 al anexei la Ordinul ministrului transporturilor şi infrastructurii nr. 1.305/2012 privind aprobarea tarifelor percepute de „Autoritatea Aeronautică Civilă Română” pentru efectuarea activităţilor prevăzute la art. 6 alin. (2) lit. a) din Hotărârea Guvernului nr. 405/1993 privind înființarea Autorității Aeronautice Civile Române, publicat în Monitorul Oficial al României, Partea I, nr. 612 din 27 august 2012, cu modificările şi completările ulterioare, se modifică şi va avea următorul cuprins:

“A. Tarife

|  |  |  |  |
| --- | --- | --- | --- |
| Nr. crt. | Denumirea prestaţiei | Tariful | Modul de plată/ Observaţii |
| U.M. | Valoarea |
| 1. | 2. | 3. | 4. | 5. |
| 8.1 | Supervizarea furnizării serviciilor de navigație aeriană de rută, a managementului spațiului aerian și a managementului fluxurilor de trafic aerian pentru zona tarifară de rută din FIR București \*) | lei | 6.704.811,49 | lunar, conform condiţiilor de aplicare |
| 8.2 | Supervizarea furnizării serviciilor de navigație aeriană terminală, a managementului spațiului aerian și a managementului fluxurilor de trafic aerian pentru zonele tarifare de terminal reglementate în sensul Regulamentului de punere în aplicare (UE) 2019/317 de instituire a unui sistem de performanță și de tarifare în cadrul cerului unic european \*) | lei |  | lunar, conform condiţiilor de aplicare |
| a) | zona tarifară 1 | 526.543,39 |
| b) | zona tarifară 2 | 170.831,10 |
| c) | zona tarifară 3 | 170.831,10 |

\*) Include certificările, autorizările, aprobările şi supravegherea continuă a menţinerii condiţiilor asociate certificării/ autorizării furnizorului de servicii de navigaţie aeriană, supervizarea respectării cerinţelor privind interoperabilitatea sistemelor utilizate pentru furnizarea serviciilor de navigaţie aeriană, a componentelor şi procedurilor aferente acestora, coordonarea la nivel naţional a proceselor aferente gestionării resurselor limitate în aviaţia civilă, a indicativelor pentru reţeaua fixă de telecomunicaţii aeronautice (indicative AFTN), îndeplinirea altor funcţii şi sarcini specifice de supraveghere a siguranţei în aviaţia civilă, ce revin unei autorităţi competente şi care rezultă din reglementările europene aplicabile, în condiţiile desemnării şi delegării de competenţe de către Ministerul Transporturilor şi Infrastructurii potrivit dispoziţiilor art. 6 alin. (2) din Legea nr. 21/2020 privind Codul aerian, elaborarea Planurilor de performanţă şi supervizarea performanţei serviciilor de navigaţie aeriană, avizarea bazelor de cost ale României, verificarea încheierii şi menţinerii de către furnizorii de servicii de navigaţie aeriană a contractelor de asigurare care să le acopere răspunderea pentru prejudiciile pe care le pot produce şi aprobarea conţinutului Publicaţiei de Informare Aeronautică din România - AIP România.”

1. - Prezentul ordin se publică în Monitorul Oficial al României, Partea I.

**MINISTRUL TRANSPORTURILOR ŞI INFRASTRUCTURII**

**SORIN MIHAI GRINDEANU**